Маладая, малодачка, Выйдзі, выйдзі, выйдзі на вулачку, Вынясь, вынясь, вынясь падарачак, Падарачак, падарачак, паясочак, Копу яек, копу яек на паўмісы, Каўбасою, каўбасоу абкружыці Белым сырам, белым сырам залажыці. Маладзіца вынесла пачастунак і кінула паясок, які лічыцца абярэгам ад усіх урокаў. Яго разрэзалі на маленькія часткі і раздалі ўсім удзельнікам абраду, каб збярог ад усяго нядобрага і нячыстага. Затым вярнуліся да месца, дзе распачыналі свята, і частаваліся падарункамі ад маладзіцы.